Obec Heľpa, na základe prenesenej pôsobnosti štátnej správy, podľa článku 71 Ústavy SR a podľa § 6 odst. 2 zákona č. 369/1990 Zb. o obecnom zriadení v znení neskorších zmien a doplnkov a v súlade s § 6 odst. 12 písm. c) zákona č. 596/2003 Z.z. o štátnej správe v školstve a samospráve a o zmene a doplnení niektorých zákonov v znení zákona č. 325/2012 Z.z., ktorým sa mení a dopĺňa zákon č. 597/2003 Z.z. o financovaní základných škôl, stredných škôl a školských zariadení v znení neskorších predpisov a o zmene a doplnení niektorých zákonov

Zverejnené pred schválením k pripomienkovaniu: 30.01.2013

Schválené uznesením OcZ číslo  228/2013

Vyhlásené po schválení dňa:  18. 2. 2013
Zvesené po schválení dňa.  2.3.2013

Účinnosť nadobúda dňa:  3.3.2013

Všeobecné záväzné nariadenie č. 1/2013

O financovaní  materskej školy, základnej umeleckej školy, a školských zariadení v zriaďovateľskej pôsobnosti obce, zaradené do siete škôl a školských zariadení SR zriadených na území Obce Heľpa na kalendárny rok 2013

Čl. 1
Predmet

Predmetom tohto všeobecného záväzného nariadenia – ďalej len VZN je určiť
a)	podrobnosti financovania
b)	lehotu na predloženie údajov
c)	výšku finančných prostriedkov určených na mzdy a prevádzku
d)	deň v mesiaci, do ktorého poskytne finančné prostriedky

Čl. 2
Financovanie materskej školy (MŠ)

Do MŠ môže byť dieťa prijaté len v súlade s § 59 zákona č. 245/2008 Z.z. o výchove a vzdelávaní (Školský zákon) a o zmene a doplnení niektorých zákonov v znení neskorších predpisov a § 5 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov
a)	podrobnosti financovania
Obec financuje náklady na deti MŠ podľa počtu detí prijatých do MŠ podľa stavu k 15. septembru predchádzajúceho kalendárneho roka
b)	lehota na predloženie údajov: 
Riaditeľka predloží údaje o počte detí MŠ najneskôr do 20. februára 2013
c)	výška finančných prostriedkov určených na mzdy a prevádzku:
Na dieťa v MŠ v celodennej prevádzke je 1 905 € /slovom: Jedentisícdeväťstopäť €/
d)	deň v mesiaci, do ktorého poskytne finančné prostriedky: do 20 dňa v mesiaci

Čl 3
Financovanie základnej umeleckej školy (ZUŠ)

Do ZUŠ môže byť dieťa prijaté len v súlade s § 5 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov

a)	podrobnosti financovania
Obec financuje náklady na žiakov základnej umeleckej školy v individuálnej forme vzdelávania a v skupinovej forme vzdelávania od troch rokov veku najdlhšie do dovŕšenia 25 rokov veku podľa stavu k 15. septembru predchádzajúceho kalendárneho roka 
b)	lehota na predloženie údajov
Riaditeľ predloží údaje o počte žiakov ZUŠ najneskôr do 20. februára 2013
c)	výška finančných prostriedkov určených na mzdy a prevádzku:
Na žiaka v individuálnej forme vyučovania je 614 €/slovom: Šesťstoštrnásť €/
Na žiaka v skupinovej forme vyučovania je  266 € /Slovom: Dvestošesťdesiatšesť €/
d)	deň v mesiaci, do ktorého poskytne finančné prostriedky: do 20 dňa v mesiaci

Čl. 4
Financovanie školského klubu detí (ŠKD)

Do ŠKD môže byť prijaté dieťa len v súlade s § 5 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov
a)	podrobnosti financovania
Obec financuje náklady na deti ŠKD podľa počtu detí prijatých do ŠKD k 15. septembru predchádzajúceho kalendárneho roka zo základnej školy zriadenej na území obce
b)	lehota na predloženie údajov:
Riaditeľka predloží údaje o počte detí v ŠKD najskôr 20. februára 2013 a 20 septembra 2013.
c)	výška finančných prostriedkov určených na mzdy a prevádzku:
Na dieťa v ŠKD je: 85 € /slovom: Osemdesiatpäť €/
d)	deň v mesiaci, do ktorého poskytne finančné prostriedky: do 20 dňa v mesiaci

Čl. 5
Financovanie zariadenia školského zariadenia (ŠJ)

Do ŠJ môže byť prijaté dieťa len v súlade s § 5 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov
a)	podrobnosti financovania
Obec financuje náklady na stravovanie žiakov základnej školy a materskej školy v zriaďovateľskej pôsobnosti obce podľa počtu skutočných stravníkov.
b)	lehota na predloženie údajov
Riaditelia s vedúcou školskej jedálne predložia údaje o počte skutočných stravníkov (žiakov ZŠ a detí MŠ podľa stavu 31. 12. 2012) v ŠJ najneskôr do 20. februára 2013.
c)	výška  finančných prostriedkov určených na mzdy a prevádzku:
Na skutočného stravníka je: 230 € /slovom: dvestotridsať €/
d)	deň v mesiaci, do ktorého poskytne finančné prostriedky: do 20 dňa v mesiaci

Čl. 6
Financovanie nákladov na správu školských objektov

a)	podrobnosti financovania
Obec financuje napr. náklady na štandardnú údržbu, opravy a rekonštrukciu školských objektov a ich technických zariadení, prevedených do správy subjektu zriaďovateľskej pôsobnosti Obce Heľpa, podľa počtu detí MŠ a žiakov ZŠ podľa stavu k 15. septembru predchádzajúceho kalendárneho roka.
b)	lehota na predloženie údajov:
Riaditelia predložia údaje o počte detí MŠ, ZUŠ a ZŠ najneskôr do 20. februára 2013
c)	výška finančných prostriedkov určených na správu školských objektov 
je: 21.882 € /Slovom Dvadsaťjedentisícosemstoosemdesiatdva €/

Čl. 7
Záverečné ustanovenia

1. Dňom nadobudnutia účinnosti tohto nariadenia stráca platnosť a účinnosť VZN Obce Heľpa č. 1/2011    schválené uznesením OZ č. 48/2011 dňa  30. 3. 2011   a jeho dodatok č. 1/2012 schváleným uznesením OZ č. 130/2012 zo dňa15.3.2012.
2. Toto VZN bolo schválené uznesením OZ Heľpa č. 228/2013 dňa 15.2.2013.
3. VZN obce nadobúda účinnosť: 3. 3. 2013